CELEX: 62006CJ0167
Language: mt
Date: 2007-10-25
Title: Sentenza tal-Qorti tal-Ġustizzja (ir-Raba' Awla) tal-25 ta' Ottubru 2007. # Ermioni Komninou et. vs il-Kummisjoni tal-Komunitajiet Ewropej. # Appell - Responsabbiltà mhux kuntrattwali tal-Komunità - Ilment skond l-Artikolu 226 KE - Trattament mogħti mill-Kummissjoni lill-persuni li ressqu l-ilment - Prinċipji ta’ amministrazzjoni tajba, ta’ aspettattivi leġittimi u ta’ ċertezza legali - Portata - Artikolu 21 KE - Dritt li titressaq petizzjoni - Portata tal-konstatazzjonijiet magħmula mill-Ombudsman. # Kawża C-167/06 P.

Sentenza tal-Qorti tal-Ġustizzja (ir-Raba’ Awla) tal-25 ta’ Ottubru 2007 – Komninou et vs Il-Kummissjoni
      (Kawża C‑167/06 P)
      “Appell – Responsabbiltà mhux kuntrattwali tal-Komunità – Ilment skond l-Artikolu 226 KE – Trattament mogħti mill-Kummissjoni lill-persuni li ressqu l-ilment – Prinċipji ta’ amministrazzjoni tajba, ta’ aspettattivi leġittimi u ta’ ċertezza legali – Portata – Artikolu 21 KE – Dritt li titressaq petizzjoni – Portata tal-konstatazzjonijiet magħmula mill-Ombudsman”
      1.                     Appell – Aggravji – Insuffiċjenza ta’ motivazzjoni – Użu ta’ motivazzjoni impliċita mill-Qorti tal-Prim’Istanza – Ammissibbiltà
            – Limiti (Artikoli 21(2) u (3) KE u 225 KE) (ara l-punti 22-27)
      2.                     Ċittadinanza ta’ l-Unjoni Ewropea – Drittijiet taċ-ċittadin (Artikolu 21(2) u (3) KE) (ara l-punti 35-37)
      3.                     Appell – Aggravji – Evalwazzjoni żbaljata tal-fatti – Inammissibbiltà – Stħarriġ mill-Qorti tal-Ġustizzja ta’ l-evalwazzjoni
            ta’ l-elementi ta’ prova – Esklużjoni ħlief fil-każ ta’ żnaturament (Artikolu 225 KE; Statut tal-Qorti tal-Ġustizzja, Artikolu
            58) (ara l-punti 40-46)
      4.                     Koeżjoni ekonomika u soċjali – Għajnuna strutturali – Finanzjamenti Komunitarji mogħtija għal azzjonijiet nazzjonali (Artikolu
            226 KE) (ara l-punt 52)
      5.                     Dritt Komunitarju – Prinċipji – Ugwaljanza fit-trattament (ara l-punt 57)
      Suġġett
      
         Appell mid-Digriet tal-Qorti tal-Prim’Istanza (Il-Ħames Awla) tat-13 ta’ Jannar 2006, Komninou 
               et
                vs Il-Kummissjoni (T-42/04) li bih il-Qorti tal-Prim’Istanza ċaħdet bħala infondat rikors għal ħlas ta’ kumpens għal danni
                  bil-għan li jinkiseb kumpens għad-dannu morali allegatament subit mir-rikorrenti minħabba l-aġir tal-Kummissjoni fil-konfront
                  ta’ l-ilment tagħhom dwar il-finanzjament Komunitarju ta’ impjant ta’ purifikazzjoni bioloġika fi Preveza, fil-Greċja.
               
            Dispożittiv
      
         
                   
               
               
                  
               
               
                  Id-digriet tal-Qorti tal-Prim’Istanza tal-Komunitajiet Ewropej, tat-13 ta’ Jannar 2006, Komninou et vs Il-Kummissjoni (T-42/04),
                     huwa annullat safejn il-Qorti tal-Prim’Istanza naqset milli tiddeċiedi fuq il-motiv ibbażat fuq il-ksur ta’ l-Artikolu 21(2)
                     u (3) KE.
                  
               
            
         
                   
               
               
                  
               
               
                  Il-bqija ta’ l-appell huwa miċħud.
               
            
         
                   
               
               
                  
               
               
                  Ir-rikors imressaq quddiem il-Qorti tal-Prim’Istanza tal-Komunitajiet Ewropej huwa miċħud, safejn huwa bbażat fuq il-motiv
                     li jirrigwarda l-ksur ta’ l-Artikolu 21(2) u (3) KE.
                  
               
            
         
                   
               
               
                  
               
               
                  Ermioni Komninou, Grigorios Ntokos, Donatos Pappas, Vassileios Pappas u Aristeidis Pappas, Eleftheria Pappa, Lamprini Pappa,
                     Eirini Pappa u Alexandra Ntokou, Fotios Dimitriou, Zoï Dimitriou, Petros Bolossis, Despoina Bolossi kif ukoll Konstantinos
                     Bolossis u Thomas Bolossis huma kkundannati għall-ispejjeż ta’ din l-istanza. L-ispejjeż tal-proċeduri fl-ewwel istanza li
                     taw lok għad-digriet tal-Qorti tal-Prim’Istanza tal-Komunitajiet Ewropej tat-13 ta’ Jannar 2006, Komninou et vs Il-Kummissjoni
                     (T-42/04), għandhom jibqgħu kif stabbilit fil-punt 2 tad-dispożittiv ta’ dan id-digriet.